《和耿天骘见寄二首 其二》
宋代·郭祥正

猛风卷长江，惊湍势莫禦。虬龙元喷薄，阴怪岂无主。

扁舟未能元，何以慰心腑。想君东城居，林花烂溪浒。

浊醪初酦醅，豚鲚又新取。论诗予素降，泛爱君独与。

一闻韶濩奏，卷舌欲无语。却瞻项籍祠，绘画安足数。

怅然歌虞兮，炎汉已得楚。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。